Heilbrigðisráðuneytið
Síðumúla 24
108 Reykjavík

10. október 2022

**Umsögn Philip Morris um frumvarp til laga um breytingu á lögum um tóbaksvarnir nr. 6/2002 (innihaldsefni, rekjanleiki, umbúðir tóbaksvara o.fl.).**

Philip Morris þakkar fyrir tækifærið til að koma á framfæri athugasemdum við íslenskt frumvarp til laga um breytingu á lögum um tóbaksvarnir nr. 6/2002 (drög að frumvarpi) sem tekur til innleiðingar evrópsku tóbakstilskipunarinnar (TPD - 2014/40/EU).

Philip Morris vill leggja áherslu á fjögur atriði í núverandi frumvarpsdrögum:

1. 6. grein (g) sem varðar 19. grein tóbakstilskipunarinnar – tilkynning um nýjar tóbaksvörur.
2. Gildistökudagur fyrir rekjanleika, skráningu og öryggisþætti fyrir sígarettur og vafningstóbak.
3. Innihaldsefni tóbaksvara og einkennandi bragð.
4. Gjald til ÁTVR.
5. **Tilkynning um nýjar tóbaksvörur**

Í grein 2 (14. lið) í evrópsku tóbakstilskipuninni eru nýjar tóbaksvörur skilgreindar sem tóbaksvörur sem:

(a) falla ekki undir neinn af eftirfarandi flokkum; sígarettur, vafningstóbak, píputóbak, vatnspíputóbak, vindlar, smávindlar, tuggutóbak, neftóbak eða munntóbak; og

(b) er sett á markað eftir 19. maí 2014.

Þetta samsvarar til 18. liðar í 2. grein frumvarpsins.

Evrópska tóbakstilskipunin vísar aðeins til nýrra tóbaksvara eins og þær eru skilgreindar í 2. grein (14. lið). En í frumvarpsdrögunum, þrátt fyrir að fyrirsögnin segi „Tilkynningar um nýjar tóbaksvörur,“ og samsvari þar með 19. grein tilskipunarinnar, er kveðið á um að „framleiðendur og innflytjendur sem hyggjast setja vörur sem falla undir lög þessi á markað hér á landi skulu senda ÁTVR tilkynningu með sex mánaða fyrirvara áður en markaðssetning er fyrirhuguð.“ (Áherslur okkar). Þetta er miklu víðtækara gildissvið en gildissvið 19. greinar evrópsku tóbakstilskipunarinnar þar sem það nær yfir allar vörur sem falla undir lögin en ekki aðeins nýjar tóbaksvörur eins og þær eru skilgreindar í grein 2 (14. lið) í evrópsku tóbakstilskipuninni og í 2. grein (18. lið) í frumvarpinu. Ákvæðið í frumvarpsdrögunum er ekki í samræmi við evrópsku tóbakstilskipunina og yrði ótrúlega þungt í vöfum bæði fyrir framleiðendur og ÁTVR.

Við leggjum því til að vörur sem falla ekki undir 19. grein evrópsku tóbakstilskipunarinnar, þ.e. vörur sem voru á evrópskum markaði fyrir 20. maí 2014, verði áfram meðhöndlaðar eins og í dag, t.d. að ÁTVR samþykki umbúðir og nafn, og að grein 6 (liður g) í frumvarpinu ætti aðeins að taka til nýrra tóbaksvara eins og þær eru skilgreinar í grein 2 (18. lið) í frumvarpinu.

1. **Gildistökudagur fyrir rekjanleika, skráningu og öryggisþættir fyrir sígarettur og vafningstóbak**

Í grein 21 (lið a) í frumvarpinu kemur fram að lögin öðlist gildi 1. desember 2023 að undanskildum d-lið 6. greinar (rekjanleiki), e-lið 6. greinar (skráning) og f-lið 6. greinar (öryggiseiginleikar) sem gilda frá 20. maí 2024 fyrir aðrar tóbaksvörur og vafningstóbak.

Þetta þýðir að d-, e- og f-liðir 6. greinar öðlast gildi fyrir t.d. sígarettur frá og með 1. desember 2023. Þetta er mjög stutt tímalína út frá verkséðu sjónarhorni þar sem búa þarf til einkvæmt auðkenni og undirbúa öryggisþætti og framleiðendur þurfa að aðlaga framleiðsluna á stuttum tíma. Vegna þess hversu umfangsmikið þetta er veitir EES-ákvörðun nr. 6/2022, d- og e-liður 1. greinar, framleiðendum 16 mánuði eftir að EES ákvörðunin hefur öðlast gildi til að uppfylla kröfurnar sem settar eru fram í evrópsku tóbakstilskipuninni, grein 15 (rekjanleiki) og grein 16 (öryggisþættir).EES-ákvörðunin hefur ekki enn öðlast gildi þar sem bæði Noregur og Ísland þurfa að afgreiða stjórnarskrárskilyrði í samræmi við EES-samninginn, 103. grein (1). Við leggjum til að Ísland innleiði þessa lengri tímalínu til að gefa bæði framleiðendum og ÁTVR nægan tíma til að aðlaga sig að þessari nýju reglugerð.

Við viljum líka benda á að framkvæmdareglugerð framkvæmdastjórnar Evrópusambandsins 2018/574 og framkvæmdarákvörðunar ESB 2018/576 innihalda aðlögunartímabil fyrir reglugerðina um rekjanleika og öryggisþætti. Nánar tiltekið kveður 37. grein framkvæmdareglugerðarinnar og 9. grein framkvæmdarákvörðunarinnar á um eins árs aðlögunartímabil fyrir sígarettur og vafningstóbak framleitt fyrir 20. maí 2019 verði áfram í frjálsri dreifingu til 20. maí 2020 og fyrir tóbaksvörur aðrar en sígarettur og vafningstóbak framleitt fyrir 20. maí 2024 verði áfram í frjálsri dreifingu til 20. maí 2026. Við hvetjum Ísland til að taka upp svipaðan aðlögunartíma, eitt og tvö ár í sömu röð.

Með innleiðingu rekjanleikareglugerðar verður Ísland hluti af rekjanleikakerfi Evrópusambandsins fyrir tóbaksvörur. Við teljum að það sé nauðsynlegt að Ísland samþætti allt vistkerfið sem snýr að tóbaksvörum, þar með talið dreifikerfi og aðal- og aukagagnageymslur. Með því að fylgja innleiðingarreglugerðinni innan Evrópusambandsins getur Ísland nýtt sér alla reynsluna af innleiðingu rekjanleikakerfis frá öllum aðildarríkjum sambandsins og síðast en ekki síst orðið hluti af þekkingarmiðlun yfir landamæri. Hafandi reynslu frá öðrum mörkuðum Evrópusambandsins getum við bent á mikilvægi þess að gefa sér raunhæfan tíma milli hvers þreps í innleiðingu þessara ferla.

1. **Innihaldsefni tóbaksvara og einkennandi bragð**

Eins og Philip Morris skilur frumvarpsdrögin eru ákvæðin í 7. grein (6. lið) evrópsku tóbakstilskipunarinnar, um bann við aukaefnum (additives), skrifuð í íslensku tilskipunina sem bann við efnum (substance). Þessi breyting er mikilvæg. Þetta má túlka þannig að bannið nái yfir leifar efna í blöndum. Þessi skilgreining er augljóslega ekki hluti af evrópsku tóbakstilskipuninni þar sem í 7. grein (6. lið) er talað um aukaefni. Þar sem ætlunin með frumvarpinu er að innleiða evrópsku tóbakstilskipunina samkvæmt EFTA-samningnum ber að nota skilgreiningar tilskipunarinnar. Í henni er eingöngu átt við innihaldsefni, aukaefni og bragðefni.

Á sama hátt vantar orðin „í óbrenndu formi“ (in unburnt form) sem eru í evrópsku tóbakstilskipuninni, 7. grein (6. lið). Án þessara orða gæti frumvarpið leitt til óviljandi banns.

1. **Gjald til ÁTVR**

Sumar greinar frumvarpsins, t.d. í a-lið 6. greinar er ÁTVR veitt heimild til að taka gjald af framleiðendum. Þetta er frekar staðlað. Það skal tekið fram að þessi gjöld ættu að vera sanngjörn og samsvara þeirri þjónustu sem ÁTVR veitir. Þetta getur ekki verið falinn skattur.

Virðingarfyllst,

Mathilda Stenman, Manager External Affairs Sweden & Iceland

Mathilda.Stenman@pmi.com

+46 704 50 59 38

Philip Morris AB
Karlavägen 108
Box 24242
S-104 51 Stockholm